CELEX: 62011TN0602
Language: mt
Date: 2011-11-22 00:00:00
Title: Kawża T-602/11: Rikors ippreżentat fit- 22 ta’ Novembru 2011 — Pêra-Grave vs UASI — Fundação De Almeida (QTA S. JOSÉ DE PERAMANCA)

4.2.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 32/30
            
         Rikors ippreżentat fit-22 ta’ Novembru 2011 — Pêra-Grave vs UASI — Fundação De Almeida (QTA S. JOSÉ DE PERAMANCA)
   (Kawża T-602/11)
   2012/C 32/63
   Lingwa tar-rikors: l-Ingliż
   
      Partijiet
   
   
      Rikorrenti: Pêra-Grave Sociedade Agrícola, Unipessoal, Lda (Évora, il-Portugall) (rappreżentanti: J. de Oliveira Vaz Miranda Sousa, avukat)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Parti oħra quddiem il-Bord tal-Appell: Fundação Eugénio De Almeida (Évora, il-Portugall)
   
      Talbiet
   
   Ir-rikorrent jitlob li l-Qorti Ġenerali jogħġobha:
   
               —
            
            
               tannulla d-deċiżjoni tat-Tieni Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni), tad-19 ta’ Settembru 2011, fil-Każ R 1797/2010-2 bil-konsegwenza li l-oppożizzjoni magħmula kontra t-trade mark li għaliha saret applikazzjoni tiġi miċħuda fl-intier tagħha u għaldaqstant ir-reġistrazzjoni tat-trade mark li għaliha saret applikazzjoni tintlaqa’ fl-intier tagħha; u
            
         
               —
            
            
               tikkundanna lill-konvenut ibati l-ispejjeż tiegħu u l-ispejjeż sostnuti mir-rikorrenti fir-rigward ta’ dawn il-proċeduri.
            
         
      Motivi u argumenti prinċipali
   
   
      Applikant għat-trade mark Komunitarja: ir-rikorrenti
   
      Trade mark Komunitarja kkonċernata: it-trade mark figurattiva “QTA S. JOSÉ DE PERAMANCA”, għal prodotti fil-klassi 33 — Applikazzjoni għal trade mark Komunitarja Nru 7291669
   
      Proprjetarju tat-trade mark jew tas-sinjal invokat insostenn tal-oppożizzjoni: il-parti l-oħra fil-proċedimenti quddiem il-Bord tal-Appell
   
      Trade mark jew sinjal invokat: it-trade mark figurattiva Portugiża “VINHO PÊRAMANCA TINTO”, irreġistrata bin-Nru 283684, għal prodotti fil-klassi 33; it-trade mark figurattiva Portugiża “VINHO PÊRAMANCA BRANCO”, irreġistrata bin-Nru 308864, għal prodotti fil-klassi 33; l-applikazzjoni għal trade mark Portugiża Nru 405797 tat-trade mark figurattiva “PÊRAMANCA”, għal prodotti fil-klassi 33
   
      Deċiżjoni tad-Diviżjoni tal-Oppożizzjoni: oppożizzjoni miċħuda
   
      Deċiżjoni tal-Bord tal-Appell: oppożizzjoni u appell milqugħa, deċiżjoni kkontestata annullata u applikazzjoni għal trade mark Komunitarja miċħuda għall-prodotti kkontestati kollha
   
      Motivi invokati: ksur tal-Artikolu 8(1)(b) tar-Regolament tal-Kunsill Nru 207/2009, peress li l-Bord tal-Appell: (i) wettaq żball ta’ liġi meta naqqas il-piż globali tal-ammont numeruż ta’ nuqqas ta’ xebh viżiv, awditiv u kunċettwali bejn is-sinjali, u żied, u għaldaqstant ta importanza żejda lill-impatt globali tal-uniku element komuni li hemm bejniethom, jiġifieri l-elementi verbali “PERA” u “MANCA”; u (ii) applika b’mod żbaljat il-prinċipju u l-approċċ stabbilit mill-Qorti Ġenerali fil-Kawża T-332/05 “TERRANUS/TERRA” għall-kawża sub judice u qies b’mod żbaljat li l-livell ta’ xebh globali bejn is-sinjali kunfliġġenti kien biżżejjed sabiex iwassal għal probabbiltà ta’ konfużjoni.